
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2016 M. LIEPOS 27 D. ĮSAKYMO NR. AT-685 „DĖL RAJONO SAVIVALDYBĖS ADMINISTRACIJOJE VALSTYBĖS TARNYBOJE DIRBANČIŲ ASMENŲ NUSIŠALINIMO NUO PAVESTO DARBO AR UŽDUOTIES REKOMENDACIJŲ PATVIRTINIMO“ PAKEITIMO IR PAPILDYMO

Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, rajono savivaldybės tarybos 2016 m. spalio 28 d. sprendimo Nr. T-341 ,,Dėl pavedimo vykdyti rajono savivaldybės administracijos direktoriaus pareigas bei priemokos nustatymo“ 1.1. punktu,
1. Pakeičiu ir papildau Šakių rajono savivaldybės administracijos direktoriaus 2016 m. liepos 27 d. įsakymu Nr. AT-685 patvirtintą rajono savivaldybės administracijoje valstybės tarnyboje dirbančių asmenų nusišalinimo nuo pavesto darbo ar užduoties rekomendacijų:
1.1. 5.2 punktą ir jį išdėstau nauja redakcija „5.2. prieš pradedant interesų konfliktą galinčio sukelti sprendimo rengimo, svarstymo ar priėmimo procedūrą arba pačios procedūros metu apie galimą interesų konfliktą raštu pranešti tiesioginiam vadovui. Pasirašytą prašymą užregistruoti Administracijoje įdiegtoje Dokumentų valdymo sistemoje (toliau – DVS) ir nukreipti susipažinti kitiems sprendimo rengimo, svarstymo, priėmimo ar kito klausimo sprendimo procedūroje dalyvaujantiems asmenims, taip pat žodžiu - kitiems sprendimo rengimo, svarstymo, priėmimo ar kito klausimo sprendimo procedūroje dalyvaujantiems asmenims, kurie neturi prieigos prie DVS“.
1.2. 9. punktą ir jį išdėstau nauja redakcija „9. Valstybės tarnautojas, šių Rekomendacijų 8 punkte nurodytu atveju nušalintas nuo konkretaus sprendimo rengimo, svarstymo ar priėmimo procedūros, apie nusišalinimą raštu praneša 5.2. punkte nurodyta tvarka“.
2. Įpareigoju vyriausiąjį specialistą Ramūną Venslovaitį su įsakymu dokumentų valdymo sistemoje supažindinti administracijos valstybės tarnautojus ir struktūrinių, teritorinių padalinių vadovus.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

